בית זידיטשוב - קוסון

רבינו צבי הירש מזידיטשוב זצוק"ל

רבית הקדוש רבי צבי הירש זצ"ל מזידיטשוב נולד לאביו הרה"ק ר' יצחק אייזיק זצ"ל בשנת תקכ"ג בעיר סאמבור אשר בגאליציא המזרחית, נשמתו היתה גדולה וקדושה מאוד, ועוד מבטן ולידה היה מחונן במוח בהיר וזך ובשכל טוב להפליא, מנעוריו היה שקדן להפליא היה לומד בכל יום שבעה דפים גמרא וחוזר עליהם בו ביום שבע פעמים ובאופן זה היה מסיים את כל הש"ס בכל שנה ושנה.  זולת זה היו לו  גם למודי קודש אחרים  דעת לנבון נקל מה רבה היתה התמדתו ויחד עמה גם תפיסתו המהירה ללמוד ולעכל חומר רב כזה ביום אחד, אין כל פלא איפא שכבר בימי חורפו היה נודע ומפורסם לעילוי ולגאון בישראל בשו"ת בחריפות ובקיאות וחילוקים בש"ס ופוסקים, וכ"ז היה קודם שהגיע לשנת העשרים לאחר שמילא כרסו בש"ס ופוסקים  משך את ידו מכל  החילוקים והפלפולים והקדיש את  חריפותו ובקיאותו   לחכמת האמת לאהבה את ד' ולדבקה בו כפי שהוא מעיד על עצמו בספר 'סור מרע ועשה טוב'  בכניסתו להיכל הקבלה היה כבן עשרים שנה,  לימים  חיבר את פירושו הגדול  על ספר הזוהר הק' וזה הוא ספרו הקדוש הנקרא בשם עטרת צבי, ומאז נקרא בפי כל בשם שר בית הזוהר. 
בשנת תקמ"ו ורבינו כבן עשרים ושלוש התקרב לרבו הרה"ק החוזה מלובלין זיע"א, עד שנקשר אליו בעבותות אהבה גדולים,  כן נסע רבינו  גם להקביל פני הצדיקים הרה"ק רבי ברוך ממעז'בוז, רבי משה לייב מסאסוב, רבינו המגיד ר' ישראל מקאזניץ ורבינו מנחם מענדל מרימינוב. לימים התפרסם ונהיה לרבם ומורם של מאות תלמידיו שדבקו בדרכו דרך החסידות ע"פ חכמת הקבלה, מתלמידיו הגדולה הם בני אחיו הרה"ק מהרי"א מזידיטשוב והרה"ק מהרי"א מקאמרנא כ"כ נמנה על תלמידיו גם הגה"ק המלבי"ם זצ"ל.

שיחו ושיגו  היו אך ורק ביחודים, ומספר הגה"ק מהרי"א מקאמרנא זצ"ל בספרו זהר חי פרשת ויחי וז"ל וראיתי למורי דודי הק' כשהיה מספר איזה עניו מעניני עולם הזה עם אנשים הנצרכים לכמה ענינים מעניני עוה"ז היה מדבר דברים נפלאים ושכליות רמות וסודות נשגבות וכמה פעמים בקש ממני שאלך ולא אשמע מה שהוא מדבר מפני שאני מבין מעט מעניני היחודים של דבוריו וזה מבלבל אותו מעט ממה שצריך להמשיך ישועה על אותו הנצרך לישועה שדבר עמו.
בספר שפע חיים מובא שהגה"ק אדמו"ר מצאנז קלויזענבורג סיפר שרבינו היה אומר פלפולים עמוקים בנגלות התורה במשך כשש שעות רצופות עד שהחבריא קדישא דיליה גאוני ארץ וביניהם האריה דבי עלאי, מהרי"א מזידיטשוב, מהרי"א מקאמארנא היו צריכים לחבוש ראשם במטפחת מחמת קושי העיון.
מסופר שפעם באו אל רבינו אנשים של צורה מא"י שכבדם רבינו מאוד וכבדם להתפלל לפני התיבה בבית מדרשו וכשבאו האנשים לקחת מרבינו ברכת הפרידה אמר להם שהוא נותן להם את "קונטרס השמות" שלו שנדפס אח"כ בתוך ספר עטרת צבי על מנת שכשיבואו לארץ ישראל יניחו אותו על קבר התנא האלקי רשב"י, ועל הגליון כתב  'אבקש לגלות לי אם כונתי לאמתת כונתו הקדושה תלמידך צבי בן הינדא', ומסופר שבשעה שהניחוהו על קברו של התנא נעלם הקונטרס מעיניהם. 
מובא בשם הרבי הקדוש משינאווע זי"ע כי מי שלא יוכל להיות בל"ג בעומר במירון יהיה עכ"פ בי"א תמוז ביומא דהלולא בזידיטשוב על קבר איש אלקים בעל עטרת צבי זי"ע וירגיש מעין טעם הנ"ל, כן נאמר בשם צדיקים שאמרו על רבינו שיש בו נשמת הינוקא קדישא שבזוהר הק' ורבינו אמר על עצמו שאינו צריך לומר תורה בפ' בלק יען כי כבר נאמר ונדפס מה שאמר בינוקא בזוה"ק פ' בלק, וכבר נודע מה שאמרו דורשי רשומות  בצחות זה"ר ר"ת ר'בי ה'ירש ז'דיטשויבער.
לפני פטירתו כשכבר שכב על מטת חוליו אמר בזה"ל "ר' שמעון בן יוחאי מיט דיא זוהר'ס ווער וועט אייך נאך אזוי לערנין וויא אונז נאכט מיט טאג, גייטס ארויף קלאגין ווער וועט אייך נאך אזוי אבפיהערן וויא אונז", ואח"כ אמר תורה ובאמצע הדרוש עלתה נשמתו השמימה אור לי"א תמוז תקצ"א. השאיר אחריו ברכה  את ספרו המפורסם עטרת צבי על הזוה"ק, ספר בית ישראל עה"ת, ספר סור מרע ועשה טוב, ופירוש על משניות סדר זרעים, 
רבינו יהוסף ראעטנבערג ובניו זצוק"ל
ראשיתה של שושלת קוסון החלה מרבינו יהוסף הלוי ראטענבערג זצוק"ל בן הרה"ק ר' צבי ר"ב מטלוסט בן הרה"ק ר' יוסף מקוזובא שהיה חתנו של מרן בעל העטרת צבי מזידיטשוב, נולד ביום ג' אב תרי"ג נודע בילדותו כנער פלא ועילוי עצום, ומסופר שכשהיה בצעירותו מסתופף בצל הרה"ק מצאנז כמה פעמים חזר ברבים על הפלפול של הדברי חיים בשעה שאף א' מהנוכחים שהיו שם לא יכלו עשות כן, ואכן עוד בצעירותו כברק יצא שמו ונתפרסם לעילוי עצום חריף ובקי בכל מכמני תורה ובור סיד שאינו מאבד טיפה וגדולי הדור שבחו והודו לשמו בהפלגה יתירה, בהיותו רך בשנים כבן י"ג נעשה חתנו ואח"כ ממלא מקומו של הרה"ק ר' משולם פייש לאווי האדמו"ר הראשון מטאהש זצוק"ל, הסתופף בצל רבותינו הק' מזידיטשוב  קאמארנא וצאנז, עם פטירת חותנו בשנת תרל"ג נתקבל בהמלצת גדולי הדור לממלא מקומו בעיר טאהש שם פתח ישיבה והעמיד תלמידים הרבה והוא עדיין אברך צעיר, לימים יצא שמו בעולם ונתפרסם בגאונותו וצדקתו,  ונתקבל לרב אב"ד בישוב ניר מאדע והגלילות  רבים החלו  לנהור אליו לקבל ברכתו, משנתפרסם והחל לנהוג באדמורו"ת העתיק את אהלו לעיר הגדולה דברעצין שם פתח את בית מדרשו והאיר מכבודו לכל הסביבה, ואולם בשנת תרנ"ח נעתר להפצרת אנשי שלומו ועלה לכהן פאר בישוב קאסאן שם שימש כרב אב"ד ואדמו"ר ומצודתו פרושה למרחקים, פיקחותו וצדקתו עשתה לו שם, העמיד ישיבה לבחורים וניהל אדמורו"ת ביד רמה, המונים דבקו בו ופקדו את היכלו, בין הנוסעים אליו נמנו תלמידי חכמים מופלגים מקובלים בני עלייה ורבנים מפורסמים, נודע לאיש מופת נהג בקדושה ופרישות, הוא דבק בדרכו של זקנו הרה"ק מהרצ"ה מזידטשוב ורוב דברי תורתו היו על דרך הקבלה, וכן העיד עליו רבו הרה"ק מצאנז שיש לו מח שמימות זקנו הק' מזידטשוב לא היה מח כזה ואף עתיד להיות כמותו, רבינו הותיר אחריו המון כתבים רבים וחידושי תורה לאלפים בכל המקצועות אבל לדאבון לב ברבות הימים עלה הכורת על בית אבות וכל מחמדינו טבועות וגנוזות גוילין נשרפים ואותיות פורחות, ואין לנו שיור רק התורה הזאת ה"ה ספר בני שלשים על התורה וליקוטים וקומץ דרשות, לא זכינו לאור שבעת הימים בלתי אם זכר למאורות, יום פטירתו ביום כ"ג מרחשוון תרע"ב, 
חמשת בניו היו רבנים גדולי תורה ונודעים בצדקותם, בנו ממלא מקומו ר' חיים שלמה אדמו"ר השני מקאסאן בעהמ"ח ספר שמועה טובה עה"ת, בנו ר' משה שמואל אדמו"ר בעיר קליינווארדיין, בנו ר' ישראל צבי מילא את מקום אחיו והיה לאדמו"ר מפורסם הוא האדמו"ר האחרון מקאסאן בעהמ"ח ספר אור מלא, בימיו גדלה חסידות קאסאן ופרחה ושם ישיבתו נודע לתהלה בכל רחבי המדינה, נעקד על קידוש ד' ביום ג' סיון תש"ד יחד עם כל בני משפחתו ורוב תלמידיו וחסידיו, בנו ר' מאיר שלום היה חתן הגה"צ מוהרצ"א אבד"ק מעדזילבריץ ונועד למלא את מקומו ברבנות אך נפטר בצעירותו בשנת תרע"ג, בנו ר' יו"ט מנחם מענדל בעיר קאלוב נספה בשואה עם כל בני ביתו.  
רבי צבי אלימלך פאנעט האדמו"ר מקוסון שליט"א

האדמו"ר מקוסון שליט"א רבי צבי אלימלך פאנעט בן הגה"צ רבי חיים אלתר פאנעט זצוק"ל שהיה חתנו של הגה"צ רבי מאיר שלום הלוי ראטענבערג זצוק"ל בנו של הרה"ק רבינו יוסף ראטענבערג זצוק"ל הבני שלשים. מכהן באדמורו"ת קוסון משנת תש"מ, הקים את מוסדות בית קוסון בבני ברק היכלי תורה וחסידות והפצת ספרי הקודש לבית אבותיו, חיבר וערך את כל ספרי "מכון בני שלשים"  עם ביאורים והערות בשם "הצבי והצדק" בעזרת בניו הרבנים הגאונים הרה"ג רבי אברהם שמואל פאנעט שליט"א מגדולי מרביצי תורה בארה"ב והרה"ג ר' יוסף מאיר שלום שליט"א יו"ר מכון בני שלשים. ספריו נדפסו עד היום בעז"ה ברבבות עותקים והופצו ברחבי העולם לרווחתם וקורת רוחם של כל שוחרי תורה וספרי חסידות.
